Държавен вестник, бр. 44, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  44
а) избор, нагласи и мотивация за военна 
служба;
б) самооценка и взаимоотношения;
в) отношение към армейския контекст;
г) адаптивност;
д) работа в екип;
е) стресоустойчивост;
ж) нагласа и психологичен потенциал за 
участие в операции/мисии извън страната;
7. анализ на резултатите;
8. изготвяне на индивидуален протокол 
със заключение.
(2) За всеки кандидат за военна служба се 
изготвя протокол с резултатите за оценката 
на психологичната му пригодност. Крайно­
то заключение се оформя чрез отнасяне на 
кандидата към една от следните две групи:
1. първа група – „психологично пригоден 
за приемане на военна служба“ – определя се 
при покриване на психологичните критерии 
по повече от три от посочените в чл. 28 пет 
сфери за психологична оценка на индивиду­
ално ниво;
2. втора група – „психологично непригоден 
за приемане на военна служба“ – определя се 
при непокриване на психологичните критерии 
по повече от две от посочените в чл. 28 пет 
сфери за психологична оценка на индивиду­
ално ниво.
(3) Кандидат, получил оценка „психологич­
но непригоден за приемане на военна служба“, 
не може да бъде назначен на военна служба.
(4) Данните от психологичното изследване 
могат да се използват единствено при спазва­
не Закона за защита на личните данни и се 
съхраняват за срок 5 години.
(5) Протоколите от психологичното из­
следване се изготвят в тридневен срок по 
образец съгласно приложение № 5. Същите 
се издават в 2 екземпляра и се утвърждават 
от началника/ръководителя на ЦПЗП или 
специализирания орган по психологично 
осигуряване, провел изследването. Първият 
екземпляр на протокола остава към дело, а 
вторият екземпляр се изпраща във военното 
окръжие/сектор, изпратило кандидата.
(6) Заключението по отношение на оценката 
за психологична пригодност на кандидатите 
за военна служба е валидно за период от 12 
месеца за оценените „първа група“ и 6 месеца 
за оценените „втора група“. След изтичане на 
посочените срокове кандидатът има право да 
се яви отново на оценка на психологичната 
си пригодност.
(7) Протоколът от оценката на психоло­
гичната пригодност на приетия кандидат се 
съхранява в служебното дело на военнослу­
жещия.
(8) Протоколите от оценката на психологич­
ната пригодност на оценените „втора група“ 
се съхраняват в деловодството на съответното 
военно окръжие/сектор. 
(9) Изследваният кандидат има право да 
се информира относно резултатите от про­
веденото изследване на психологичната си 
пригодност след подаването на писмено заяв­
ление до началника/ръководителя на ЦПЗП 
или специализирания орган по психологично 
осигуряване, провел изследването.
Раздел ІV
Определяне на психични ресурси и психоло­
гичен потенциал на военнослужещи, канди­
дати за заемане на национални или между­
народни длъжности в щабове и/или органи 
на международни организации или на други 
международни инициативи
Чл. 31. Целта на процедурата по определя­
нето на психичните ресурси и психологичния 
потенциал на военнослужещите, кандидати 
за заемане на национални или международ­
ни длъжности в щабове и/или органи на 
международни организации или на други 
международни инициативи, е да прогнози­
ра ефективното справяне на кандидатите в 
контекста на професионалните изисквания 
на съответната длъжност.
Чл. 32. (1) Определянето на психични­
те ресурси и психологичния потенциал на 
военнослужещите, кандидати за заемане на 
национални или международни длъжности 
в щабове и/или органи на международни 
организации или на други международни 
инициативи, се провежда в ЦПЗП съгласно 
критериите, посочени по образец съгласно 
приложение № 6, и включва:
1. попълване на декларация за информи­
рано съгласие по отношение на участието му 
в процедурата;
2. попълване на психологични тестове;
3. обработка на получените от тестовете 
резултати;
4. провеждане на индивидуално психоло­
гично интервю;
5. обсъждане и анализ на резултатите;
6. изготвяне на общ протокол със заклю­
чения.
(2) На основание заповед на министъра 
на отбраната относно обявяване на конкурс 
за военнослужещи и цивилни служители за 
заемане на национални или международ­
ни длъжности в щабове и/или органи на 
международни организации или на други 
международни инициативи кандидатите се 
явяват на предварително определена дата за 
определяне на психичните ресурси и психо­
логичния потенциал.
(3) Заключенията относно психичните ре­
сурси и психологичния потенциал на военно­
служещите и цивилните служители за заемане 
на национални или международни длъжности